open-index/open-wikipedia-markdown huggingface dataset:
Les Binks

**James Leslie (Les) Binks** (5. huhtikuuta 1948 – 15. huhtikuuta 2025) oli englantilainen rumpali, joka parhaiten muistetaan Judas Priestin rumpalina.

1970-luvun alkupuolella Binks oli Eric Burdonin yhtyeessä rumpalina. Vuonna 1974 hän oli mukana Deep Purplesta tutun Roger Gloverin *[[Butterfly Ball]]*-projektissa. Yhteistyö Gloverin kanssa jatkui vuonna 1976, kun Glover tuotti Eddie Hardinin *[[Wizard's Convention]]*-albumin jolla Binks soitti rumpuja. 

Vuonna 1977 Roger Glover tuotti Judas Priestin *[[Sin After Sin]]* -albumin. Priestillä ei tuohon aikaan ollut vakituista rumpalia (albumilla soitti sessiorumpali Simon Phillips). Glover suositteli Les Binksiä yhtyeeseen ja koesoiton jälkeen Binks sai paikan. Les Binks pysyi yhtyeessä kolmen albumin ajan ja erosi vuonna 1979 terveydellisiin syihin vedoten. 

Judas Priestin jälkeen Binks soitti jonkun aikaa NWOBHM-yhtyeessä Lionheart yhdessä entinen Iron Maiden-kitaristi Dennis Strattonin kanssa. Tämän jälkeen hän oli mukana muun muassa cover-yhtyeissä.

## Lähteet
V Sport Golf

**V Sport Golf** (aiemmin Viasat Sport) on Viasatin omistama televisiokanava, joka aloitti lähetyksensä tammikuussa 2007. Kanava on suunnattu Pohjoismaihin, ja se lähettää pelkästään golfiin keskittyviä ohjelmia. Kanava on ostettavissa Viasatilta, ja se näkyy lautasantennin kautta. Viasat Golf näkyi ilmaiseksi *Viasat Kulta* -kanavapaketin tilaajille 31. elokuuta 2007 asti, jonka jälkeen kanavasta alettiin periä 10 euron kuukausimaksu.

Viasat Golf aloitti tammikuussa 2007 Modern Times Groupin hankittua monia televisiointioikeuksia eri golfturnauksiin, kuten USA:n PGA Tour, PGA European Tour, Ryder Cup ja Scandinavian Masters -turnauksiin. Golflähetykset olivat ennen Viasat Golf -kanavan perustamista nähtävissä Viasat Sport 1 -kanavalla.

Kanavalla selostetaan ruotsiksi, tanskaksi sekä suomeksi.
Apache

**Apache** voi tarkoittaa seuraavia:

## Sotilastekniikassa
*Boeing AH-64 Apache, Yhdysvaltain armeijan käyttämä helikopteri
*Westland WAH-64 Apache, Ison-Britannian armeijan edellisestä tekemä malli
*MBDA Apache, ranskalainen ohjusjärjestelmä

## Tietotekniikassa
*Apache Software Foundation, avoimen lähdekoodin ohjelmien kehittäjäjärjestö
** Apache-lisenssi, Apachen käyttämä ohjelmalisenssi
**Apache HTTP Server, suosittu palvelinohjelma

## Henkilöissä
* Apache Indian, brittiläis-intialainen bhangra-reggae-DJ Steven Kapur
* Carlos Tévez, argentiinalainen jalkapalloilija, lempinimeltään "Apache".
* Apache, apassit

## Kulttuurissa
*Les Apaches, ranskalaisten säveltäjien ja taiteilijoiden yhdistys 1900-luvun alusta
*Apache, tanssi 1920-luvulta
*''Apache'', Team17:n vuonna 1995 julkaisema lentosimulaattori
*''Apache'', Burt Lancasterin tähdittämä elokuva vuodelta 1954
*''Apache'', rautalankayhtye The Shadowsin hittikappale vuodelta 1960
**[[Apaches]]*, brittiläinen valistuslyhytelokuva vuodelta 1977

## Käsiaseissa
* Apache-pistooli, ranskalainen käsiase: pistooli-nyrkkirauta-tikari-yhdistemä 1800-luvulta 

## Maantieteessä
*Apache (Oklahoma), kaupunki Oklahomassa, Yhdysvalloissa
*Apachen piirikunta, piirikunta Arizonassa, Yhdysvalloissa

## Teollisuudessa
* Apache Corporation, texasilainen öljy- ja kaasuyhtiö
* Chevrolet Apache, Chevrolet'n 1950- ja 1960-luvuilla valmistama lava-auto
John Marshall (arkeologi)

**John Hubert Marshall** (s. 19. maaliskuuta 1876 Chester, Englanti – k. 17. elokuuta 1958 Guildford, Englanti) oli brittiläinen arkeologi ja Intian arkeologisen laitoksen pääjohtaja vuodesta 1902 vuoteen 1928. Hän johti kaivauksia, jotka johtivat induskulttuurin kahden merkittävän kaupungin, Harappan ja Mohenjo-Daron, löytämiseen.

Marshall sai koulutuksensa Cambridgen yliopistossa. Vuonna 1902 Brittiläisen Intian hallinto nimetti hänet Arkeologian pääjohtajaksi. Hän modernisoi koko Intian lähestymistapaan arkeologiaan aloittamalla ohjelman, joka luetteloi ja pyrki säilyttämään muinaiset monumentit ja esineet.

Marshallin ansiosta intialaiset saivat osallistua ensimmäisen kerran oman maansa kaivauksiin. Vuonna 1913 Marshall aloitti kaksikymmentä vuotta kestäneet kaivaustyöt Taxilassa. Hän asetti myös perustuskiven Taxilan museolle vuonna 1918. Museossa on useita esineitä ja siellä on myös yksi harvoista Marshallin muotokuvista. Tämän jälkeen hän siirtyi työskentelemään muihin kohteisiin, kuten buddhalaisuuden keskuksiin Sanchiin ja Sarnathiin. Hänen työnsä on paljastanut Intian sivilisaatioiden todellisen iän.

Marshall aateloitiin vuonna 1914.
Mika Hänninen (jalkapalloilija)

**Mika Hänninen** (s. 24. kesäkuuta 1984 Salla) on suomalainen jalkapalloilija, joka edustaa Kolmosessa pelaavaa Rollon Poikia. Hän on pelipaikaltaan keskikenttäpelaaja.

Hänninen debytoi Veikkausliigassa kaudella 2004 kasvattajaseuransa Rovaniemen Palloseuran riveissä. Kaudet 2005–2006 hän kuului Helsingin Jalkapalloklubin organisaatioon ja kauden 2007 FC KooTeePeen joukkueeseen. Hän on edustanut Veikkausliigassa myös FC Lahtea ja AC Oulua. Hänninen on pelannut Veikkausliigassa 107 ottelua ja tehnyt 12 maalia. 

## Lähteet

## Aiheesta muualla
* Mika Hänninen Veikkausliigan sivuilla
Dave Holland (rumpali)

**David (Dave) Holland** (5. huhtikuuta 1948 Wolverhampton, Staffordshire, Iso-Britannia – 16. tammikuuta 2018 Lugo, Espanja) oli englantilainen rumpali, joka muistetaan Trapeze- ja Judas Priest -yhtyeiden rumpalina. 

Vuonna 1968 sessiorumpalina toiminut Holland liittyi Finders Keepers -nimiseen yhtyeeseen, johon liittyivät myös kitaristi Mel Galley ja basisti-laulaja Glenn Hughes. Vuonna 1970 yhtyeen nimeksi tuli Trapeze. Funk-vaikutteinen, voimatriona (Galley, Hughes, Holland) toiminut yhtye sai suosiota ja läpimurto Pohjois-Amerikassa oli hyvin lähellä, kunnes Hughes sai tarjouksen liittyä Deep Purpleen vuonna 1973. Yhtye jatkoi uudella basistilla vielä muutaman vuoden kunnes hajosi. 

Trapezen jälkeen Holland toimi sessiorumpalina vuoteen 1979 asti, jolloin sai kutsun Judas Priestin uudeksi rumpaliksi. Priest nousi 1980-luvulla suureen suosioon ja yhdeksi suurimmista heavy metal -yhtyeistä. Holland oli mukana aina vuoteen 1989 asti, kunnes erosi, koska hän oli väsynyt yhtyeen jatkuvaan keikkailuun. Priestin jälkeen Holland toimi sessiorumpalina, kiersi uudelleenkootun Trapezen kanssa sekä opetti rumpujensoittoa. 

Holland vangittiin vuonna 2004 alaikäisen rumpuoppilaansa raiskaamisesta. Holland kiisti syyllisyytensä, mutta hän sai kahdeksan vuoden vankeustuomion.

## Lähteet
Simon Phillips

**Simon Phillips** (s. 6. helmikuuta 1957 Lontoo, Iso-Britannia) on englantilainen sessio- ja studiorumpali. Hän tuli tunnetuksi mm. Toto-yhtyeen rumpalina 1992-2015 vuosina. Hänellä on myös oma jazz-yhtye. 

## Artistit ja yhtyeet, joiden kanssa Phillips on työskennellyt

*Whitesnake
*Phil Manzanera
*Brian Eno 
*The Who
*Pete Townshend 
*Roger Daltrey 
*Toto
*Jeff Beck 
*Jimmy Page
*Eric Clapton
*Jack Bruce 
*Toyah
*Mike Oldfield 
*Trevor Rabin 
*Gary Moore 
*Mick Jagger 
*Ph.D.
*Mike Rutherford 
*John Wetton 
*Asia
*Stanley Clarke 
*Derek Sherinian 
*Nik Kershaw
*Jordan Rudess
*Judas Priest
*Michael Schenker
*Hiromi
*Jake Shimabukuro
*Big Country

## Aiheesta muualla
*Viralliset kotisivut
Kultapyrstökoralliahven

**Kultapyrstökoralliahven** (*Chrysiptera parasema*) on koralliahveniin kuuluva kala.

## Koko ja ulkonäkö
Kultapyrstökoralliahven kasvaa noin 6&nbsp;cm pitkäksi. Sen vartalo on sininen, evät ja pyrstön kärki läpikuultavan harmaat, pyrstön tyvi keltainen.

## Alkuperä
Kultapyrstökoralliahven elää luonnossa Läntisellä Tyynellämerellä: Papua-Uusi-Guinea, Filippiinit ja Salomonsaaret kuuluvat sen kotivesiin.

## Käyttäytyminen
Kultapyrstökoralliahven on suhteellisen rauhallinen kala, joka sopii akvaarioon paremmin kuin aggressiivisemmat sukulaisensa, esimerkiksi safiirikala ja tähtikoralliahven. Se ei koske selkärangattomiin, joten se sopii myös riutta-akvaarioon.

## Ravinto
Tähtikoralliahven syö akvaariossa liha- ja leväpitoista ruokaa.

## Lähteet

## Aiheesta muualla
*
*ITIS: Chrysiptera parasema
Baskimaan ympäriajo

**Baskimaan ympäriajo** (, ) on Baskimaalla, Espanjassa vuosittain järjestettävä maantiepyöräilyn etappikilpailu. Huhtikuussa ajettava kilpailu kuuluu UCI World Tour -sarjaan. 

Baskimaan ympäriajo järjestettiin ensimmäisen kerran vuonna 1924, mutta vuosina 1931–1934 ja 1936–1968 kilpailua ei ajettu. Kilpailun ovat voittaneet useimmin José Antonio González Linares ja Alberto Contador, kaikkiaan neljä kertaa.

Baskimaa on kokonaisuudessaan vuoristoista, joten kilpailussa on tuskin lainkaan tasamaaetappeja. Kokonaiskilpailun voittajat ovatkin tavallisesti hyviä mäkiajajia. Kilpailureitin nousuista useimmat eivät ole kovin pitkiä, mutta jyrkkiä ne sen sijaan ovat. 

## Voittajat
Lähde: Pro Cycling Stats

* 2024  Juan Ayuso
* 2023  Jonas Vingegaard
* 2022  Daniel Martínez
* 2021  Primož Roglič
* 2019  Ion Izagirre
* 2018  Primož Roglič
* 2017  Alejandro Valverde
* 2016  Alberto Contador
* 2015  Joaquim Rodríguez
* 2014  Alberto Contador
* 2013  Nairo Quintana
* 2012  Samuel Sánchez
* 2011  Andreas Klöden
* 2010  Chris Horner
* 2009  Alberto Contador
* 2008  Alberto Contador  
* 2007  Juan José Cobo
* 2006  José Ángel Gómez Marchante
* 2005  Danilo Di Luca
* 2004  Denis Menšov
* 2003  Iban Mayo
* 2002  Aitor Osa
* 2001  Raimondas Rumsas
* 2000  Andreas Klöden
* 1999  Laurent Jalabert
* 1998  Iñigo Cuesta
* 1997  Alex Zülle
* 1996  Francesco Casagrande
* 1995  Alex Zülle
* 1994  Tony Rominger
* 1993  Tony Rominger
* 1992  Tony Rominger
* 1991  Claudio Chiappucci
* 1990  Julián Gorospe
* 1989  Stephen Roche
* 1988  Erik Breukink
* 1987  Sean Kelly
* 1986  Sean Kelly
* 1985  Pello Ruiz Cabestany
* 1984  Sean Kelly
* 1983  Julián Gorospe
* 1982  José Luis Laguía
* 1981  Silvano Contini
* 1980  Alberto Fernández
* 1979  Giovanni Battaglin
* 1978  José Antonio González Linares
* 1977  José Antonio González Linares
* 1976  Gianbattista Baronchelli
* 1975  José Antonio González Linares
* 1974  Miguel María Lasa
* 1973  Luis Ocaña
* 1972  José Antonio González Linares
* 1971  Luis Ocaña
* 1970  Luis Pedro Santamarina
* 1969  Jacques Anquetil
* 1936–1968: *ei järjestetty*
* 1935  Gino Bartali
* 1931–1934: *ei järjestetty*
* 1930  Mariano Cañardo
* 1929  Maurice Dewaele
* 1928  Maurice Dewaele
* 1927  Victor Fontan
* 1926  Nicolas Frantz
* 1925  Auguste Verdyck
* 1924  Francis Pélissier

## Lähteet

## Aiheesta muualla
*Virallinen kotisivu
Al Atkins

**Allan John (Al) Atkins** (s. 14. lokakuuta 1947 West Bromwich, Birmingham) on englantilainen laulaja, joka oli Judas Priestin alkuperäinen laulaja. 

Atkins aloitti uransa blues-yhtyeissä 1960-luvun puolivälissä kunnes perusti Judas Priest -yhtyeen paikallisten muusikoiden kanssa vuonna 1968. Nimen hän otti Bob Dylanin kappaleesta ”The Ballad Of Frankie Lee And Judas Priest”. Vuonna 1970 yhtye hajosi sisäisiin erimielisyyksiin. Samana vuonna Atkins tutustui kitaristi K. K. Downingiin ja basisti Ian Hilliin, jotka olivat perustamassa omaa yhtyettä. Atkins tuli mukaan laulajaksi ja toi yhtyeelle nimen vanhalta bändiltään. Tätä voidaan pitää nykyisen Judas Priestin varsinaisena syntymishetkenä. 

Yhtye keikkaili ahkerasti vaihdellen rumpalia ja Black Sabbath -kitaristi Tony Iommin manageritoimisto hoiteli yhtyeen asioita, mutta levytyssopimusta ei alkanut kuulua. Vuonna 1973 yhtyeen taloudellinen tulos oli heikkoa, ja perheellinen Atkins erosi yhtyeestä vaihtaen musiikin päivätyöhön. Atkins perusti myöhemmin Lion-yhtyeen ja on sen hajottua tehnyt muutaman sooloalbumin.

Monet Atkinsin Priest-aikaiset sävellykset päätyivät yhtyeen kahdelle ensimmäiselle albumille Rob Halfordin tulkitsemana. Vuonna 1998 Atkins julkaisi *Victim Of Changes* -nimisen sooloalbumin, jolla hän tulkitsee vanhoja Priest-sävellyksiään Judas Priestin jäsenten avustuksella. 

## Soolodiskografia
*
*
*
*
*
Rising in the East

**Rising in the East** on Judas Priestin Tokion Budokanilla toukokuussa 2005 taltioitu konsertti-DVD.

## Kappaleet
# The Hellion 
# Electric Eye 
# Metal Gods 
# Riding On the Wind 
# The Ripper 
# A Touch of Evil 
# Judas Rising 
# Revolution 
# Hot Rockin' 
# Breaking The Law 
# I'm A Rocker 
# Diamonds and Rust 
# Worth Fighting For 
# Deal With the Devil 
# Beyond the Realms of Death 
# Turbo Lover 
# Hellrider 
# Victim of Changes 
# Exciter 
# Painkiller 
# Hell Bent for Leather 
# Living After Midnight 
# You've Got Another Thing Comin' 

## Muusikot
*Rob Halford: laulu
*Glenn Tipton: kitara
*K.K. Downing: kitara
*Ian Hill: basso
*Scott Travis: rummut

## Lähteet

## Aiheesta muualla
* 
*
Tähtikoralliahven

**Tähtikoralliahven** (*Chrysiptera taupou*) on koralliahveniin kuuluva kala.

## Koko ja ulkonäkö
Tähtikoralliahven kasvaa noin 8&nbsp;cm pitkäksi. Sen vartalo on sininen, evät ja vatsanpohja keltaiset.

## Alkuperä
Tähtikoralliahven elää luonnossa Tongan ja Fidžin ympäristössä.

## Käyttäytyminen
Tähtikoralliahven on aggressiivinen kala, joka hyökkäilee samaan altaaseen joutuneiden lajitovereiden tai rauhallisten muidenkin kalalajien kimppuun.

## Ravinto
Tähtikoralliahven syö akvaariossa liha- ja leväpitoista ruokaa.

## Lähteet

## Aiheesta muualla
*
Juha Majava

**Juha Majava** (s. 28. marraskuuta 1982 Rovaniemi) on entinen suomalainen jalkapalloilija. Hän oli pelipaikaltaan vasen laitalinkki tai laitapuolustaja.

## Seurajoukkueet

Majavan pelaajaura ylimmillä sarjatasoilla alkoi kaudella 2002, kun hän nousi Rovaniemen Palloseuran Ykkösen joukkueeseen. Veikkausliigadebyytin hän pelasi 7. toukokuuta 2004 ottelussa FC Hämeenlinna - RoPS. Majava edusti RoPS:ia kauteen 2006 asti. Kaudeksi 2007 hän siirtyi FC KooTeePeen riveihin, mutta palasi yhden kauden jälkeen Rovaniemelle. Kaudesta 2009 alkaen Majava on pelannut AC Oulussa, ja hän teki 1+1 -vuotisen jatkosopimuksen AC Oulun kanssa joulukuussa 2011.

Majavan nuorempi veli Juuso Majava on myös jalkapalloilija.

## Tilastot

## Lähteet

## Aiheesta muualla
* Juha Majava AC Oulun sivuilla
* Juha Majava Sinitähtien sivuilla
Itku

**Itku** on tunneperäinen ilmiö, jossa kyynelnestettä purkautuu silmän kyynelkanavista, yleensä luonteenomaisen ilmehtimisen ja/tai ääntelyn kanssa. Kyynelnesteen purkautumista voi aiheuttaa myös silmään joutunut ärsyke, mutta yleensä itkemisestä puhutaan, kun syynä on nimenomaan psyykkinen olotila. Tämä tila vaihtelee äärimmäisen surun ja äärimmäisen onnellisuuden välillä. Myös voimakas kipu saattaa laukaista itkun riippuen ihmisen itkuherkkyydestä. 

Itku on nykykäsityksen mukaan stressiä laukaisevan parasympaattisen hermoston tapa palauttaa elimistö lepotilaan tunnekuohun aiheuttamassa hermojännitystilanteessa. Itku on yleensä myös merkki siitä, että elimistö on jo alkanut rauhoittua. Vielä ei tiedetä, onko itku tärkeä osa hermoston palautumista vai ainoastaan palautumisen sivutuote.

Itkeminen on toisinaan myös väline ilmaista tunteita muille ihmisille. Muiden ihmisten seurassa itkemisen hyväksyttävyys on kuitenkin erittäin kulttuurikohtaista ja vaihtelee historiallisesti samassakin kulttuuripiirissä. Itkemiseen on suhtauduttu Euroopassa joskus aiemmin nykyistä huomattavasti sallivammin. Monet ihmiset ahdistuvat tai hätääntyvät kohdatessaan itkevän ihmisen. Kaikki eivät kuitenkaan osaa pidätellä itkuaan. On myös olemassa henkilöitä, jotka eivät voi tai eivät halua itkeä. Ihmiset, jotka eivät koskaan itke, kokevat muita enemmän negatiivisia tunteita.

Synnyttäessä ensimmäinen ääni ihmisestä on voimakas itku. Vauvat ja pienet lapset itkevät paljon. Vauvan itku on viestinnällisesti tärkeää, koska se kiinnittää vanhempien huomion vauvan pahaan oloon. 

Itkusta seuraava nenän vuotaminen johtuu siitä, että osa kyynelnesteestä menee silmästä kyynelkanavaan ja sieltä nenään.

## Itkuun liittyviä tunnetiloja ja tuntemuksia
Itkuun liittyviä tunnetiloja ja tuntemuksia ovat esimerkiksi:
* suru; esimerkiksi läheisen ihmisen tai lemmikin kuolema tai yksinäisyyden aiheuttama suru
* voimakas kipu
* pettymys
* suuttumus
* suuri onnen tunne tai liikutus, esimerkiksi naimisiin mentäessä
* stressi ja ahdistus sekä niiden laukeamisen yhteydessä esiintyvä helpotuksen tunne
* loukkaus, joka kohdistuu itkijään

## Eläimillä
Esimerkiksi koira saattaa itkeä tunnekuohun vallassa, kuten tavatessaan omistajansa pitkän poissaolon jälkeen.

## Lähteet

## Aiheesta muualla
Tähtikorukokki

**Tähtikorukokki** (*Synchiropus stellatus*) tai **tähtikokki** on merikokkeihin kuuluva kala.

## Koko ja ulkonäkö
Tähtikorukokki kasvaa noin seitsemänsenttiseksi. Sen vartalo on pyöreämuotoinen, valkeiden ja ruskeiden tähtimäisten kuvioiden peittämä. Koiraan värit ovat kirkkaammat ja selkäevän eturuoto pitempi kuin naaraalla Merikokkien leveä suu, monet ulokkeet ja varsinkin kutuasuisten koiraiden levittelemät viuhkamaiset evät ovat saaneet jotkut tutkijat näkemään yhdennäköisyyksiä mytologisten hirviöiden kanssa, ja niinpä heimon englanninkielinen nimi onkin nuorta lohikäärmettä tarkoittava *dragonet*.

## Alkuperä
Tähtikorukokki elää luonnossa Intian valtameren länsiosassa, Afrikan ja Sri Lankan rannikoilla.

## Käyttäytyminen
Tähtikorukokki tarvitsee rauhallisen akvaarion ja paljon piiloja. Se lähtee tyypillisesti liikkeelle illansuussa ja etsiskelee pikkueläimiä. Se näyttää leijuvan paikallaan helikopterin tavoin. 

## Ravinto
Tähtikorukokki syö vain itse pyydystämiään eläviä pieneliöitä. Siksi sitä voi pitää vain kypsässä riutta-akvaariossa.

## Lähteet

## Aiheesta muualla
*
*Reefpedian artikkeli merikokeista
Vesa Tauriainen

**Vesa Tauriainen** (s. 16. joulukuuta 1967 Rovaniemi) on suomalainen jalkapallovalmentaja ja entinen jalkapalloilija. Hänet nimettiin 18. lokakuuta 2019 Rovaniemen Palloseuran päävalmentajaksi. RoPS erotti Tauriaisen päävalmentajan paikalta 15. syyskuuta 2020.

Tauriainen edusti urallaan Rovaniemen Palloseuraa, FC Oulua, Helsingin Jalkapalloklubia ja FF Jaroa. Hän pelasi 240 ottelua pääsarjatasolla vuosina 1985–1999, joissa hän teki 60 maalia.

Kausina 2004–2005 hän toimi Myllykosken Pallon apuvalmentajana ja junioripäällikkönä. Tauriainen oli vuonna 2007 Veikkausliigassa pelanneen FC KooTeePeen päävalmentaja. Kaudella 2009 hän toimi rovaniemeläisen FC Lynxin B-poikien apuvalmentajana.

Vesa Tauriaisen veljiä ovat jalkapalloilijat Pasi ja Kimmo Tauriainen.

## Lähteet
Tommy Taylor

**Thomas "Tommy" Taylor** (s. 29. tammikuuta 1932 – 6. helmikuuta 1958) oli englantilainen jalkapalloilija, pelipaikaltaan hyökkääjä. Hän oli yksi kahdeksasta Manchester Unitedin pelaajasta, jotka kuolivat Münchenin lento-onnettomuudessa.

Vuosien 1949 ja 1953 välillä Taylor edusti Barnsleyta. Maaliskuussa 1953 Taylor siirtyi maailmanennätyssummalla (29&nbsp;999 puntaa) Manchester Unitediin. Taylor sai uudessa seurassaan mahtavan alun, kun hän teki kaksi maalia debyytissään. Kauden 1952–53 loppuun mennessä hän teki 7 maalia vain 11 ottelussa. Hän oli voittamassa Unitedissa liigamestaruutta vuosina 1956 ja 1957 ja FA Cupia vuonna 1957.

Englannin maajoukkuetta Taylor ehti edustaa 19 kertaa ja tehdä huikeat 16 maalia. Hän kuului Englannin joukkueeseen vuoden 1954 MM-kisoissa.

## Lähteet
King’s Counsel

**King’s Counsel** (lyhenne **KC**) on Yhdistyneessä kuningaskunnassa ja muutamissa Brittiläisen kansainyhteisön maissa käytössä oleva, arvostetulle ja kokeneelle asianajajalle myönnettävä arvonimi. Arvonimeä käytetään kirjallisesti nimen jälkeen lyhenteenä KC. Kuningattaren vallassaollessa arvonimi on **Queen’s Counsel** ja lyhenne **QC**.

## Lähteet
Hakosillan vaihde

**Hakosillan vaihde** () on rautatieliikennepaikka Hakosillan kylässä Hollolan kunnassa noin 11 kilometrin päässä Lahden rautatieasemalta lounaaseen. Liikennepaikalla risteävät -rata sekä Lahden oikorata. Liikennepaikalla on neljä vaihdetta, jotka muodostavat Lahden oikoradan ja Riihimäen–Lahden radan erkanemiskohdan. Kaikissa neljässä vaihteessa poikkeavalla raiteella sallitaan nopeus 140&nbsp;km/h. Näiden lisäksi liikennepaikkaan kuuluu neljä muuta vaihdetta, joista kaksi on turvavaihteita.

Hakosillassa ei ole kaupallista liikennettä, ja liikennepaikalla on ainoastaan rautatieliikenteen ohjauslaitteiston vaatima laitetila.

Hakosillan nykyiseltä paikalta 160 metriä länteen sijainneella seisakkeella henkilöliikenne lakkasi v. 1992 ja laituri purettiin oikoradan rakennustöiden yhteydessä.

## Aiheesta muualla
*vaunut.org: Kuvia Hakosillasta
Ammattiopisto Luovi

**Ammattiopisto Luovi** on valtakunnallisesti toimiva ammatillisen erityisopetuksen tarjoaja ja kehittäjä ja Suomen suurin ammatillinen erityisoppilaitos. Luovissa opiskelee vuosittain 2 000 opiskelijaa yli 30 paikkakunnalla. Luovissa työskentelee noin 900 henkilöä ja Luovin hallinnollinen keskus on Oulussa. Luovin ylläpitäjä on Ammattiopisto Luovi Oy, jonka omistaa Hengitysliitto ry.

Luovin koulutustarjontaan kuuluu valmentava koulutus ja ammatillinen tutkintokoulutus. Valmentavaa koulutusta tarjotaan sekä TUVA-koulutuksena (tutkintokoulutukseen valmentava) että TELMA-koulutuksena (työhön ja itsenäiseen elämään valmentava).Tutkintotavoitteisena koulutuksena tarjolla on laaja valikoima ammatillisia perustutkintoja. 

Luovin koulutuksessa painottuvat muun muassa yksilölliset opintopolut, monipuoliset ja työelämäläheiset oppimisympäristöt, tekemällä oppiminen, elinikäiseen oppimiseen kannustaminen sekä henkilökohtainen ohjaaminen ja tukeminen. Luovin opiskelijat voivat osallistua myös kansainväliseen toimintaan.

## Toiminta
### Luoviin hakeminen
Luoviin valitaan opiskelijoita, jotka ovat oikeutettuja saamaan opinnoissaan ja työllistymisessään erityistä ohjausta, tukea ja neuvontaa. Tuen tarve voi johtua esimerkiksi terveydellisistä syistä, vammasta, sairaudesta, oppimisvaikeuksista tai sosiaalisista syistä. Luoviin voi hakea kevään yhteishaussa opintopolku.fi-palvelun kautta  tai jatkuvassa haussa ympäri vuoden Luovin koulutuskalenterin kautta .

### Asiantuntijapalvelut
Luovi tarjoaa koulutuspalveluiden lisäksi ammatillisen erityisopetuksen asiantuntijapalveluita muille oppilaitoksille. Sillä tarkoitetaan koulutusta ja konsultaatiota erityistä tukea tarvitsevien opiskelijoiden kanssa toimivalle opetus- ja ohjaushenkilöstölle.

### Luovin historia
Ammattiopisto Luovi syntyi 1. elokuuta 2007, kun Hengitysliiton koulutusorganisaatiot Merikosken ammatillinen koulutuskeskus, Kaprakan ammatillinen koulutuskeskus sekä Hoikan opisto yhdistyivät. Luovi laajeni vuoden 2009 alusta lähtien, kun Alavuden erityisammattikoulu yhdistyi Luoviin. Hengitysliitto osakeyhtiöitti Luovin toiminnan vuonna 2023.  

## Paikkakunnat
Luovi toimii yli 30 paikkakunnalla kautta Suomen. Luovin hallinnollinen keskus on Oulussa.

## Lähteet

## Aiheesta muualla

* Ammattiopisto Luovin kotisivut
Rengaskorukokki

**Rengaskorukokki** (*Neosynchiropus ocellatus*), aiemmin rengaskokki, on merikokkien heimoon kuuluva Tyynenmeren kalalaji, jota pidetään myös akvaariossa.

## Koko ja ulkonäkö

Rengaskorukokki kasvaa noin kuusisenttiseksi. Sen vartalo on pyöreämuotoinen, valkoisen ja ruskean kirjava. Laajoissa huntumaisissa evissä on rengaskuvioita, joita koiras esittelee osana soidinkäyttäytymistään.

## Alkuperä
Rengaskokki elää luonnossa Läntisellä Tyynellämerellä.

## Käyttäytyminen
Rengaskorukokki tarvitsee rauhallisen akvaarion ja paljon piiloja. Se lähtee tyypillisesti liikkeelle illansuussa ja etsiskelee pikkueläimiä. Yhdessä akvaariossa voi pitää vain yhtä koirasta, mutta naaraita voi olla kaksi tai kolmekin (jos ruokaa riittää).

## Ravinto
Useimmat rengaskorukokit syövät vain itse pyydystämiään eläviä pieneliöitä. Siksi niitä voi pitää vain kypsässä riutta-akvaariossa, eikä kovin monta samassa altaassa ettei ruoka lopu. Jotkut yksilöt saattavat huolia lihapitoisen lisäruoan, esimerkiksi massiäyriäiset.

## Lähteet

## Aiheesta muualla

*
Harry Stafford

**Harry Stafford** (29. marraskuuta 1869 Crewe, Englanti – 24. lokakuuta 1940) oli englantilainen jalkapalloilija. Hän liittyi Newton Heathin (nyk. Manchester United) riveihin Crewe Alexandrasta vuonna 1896. Manchester Unitedin historian ensimmäinen kapteeni Stafford oli myös tärkeässä osassa yhdessä John Henry Daviesin kanssa, kun seuraa pelastettiin konkurssilta 1900-luvun alussa.

Hän pelasi viimeisen ottelunsa vuonna 1903.

## Lähteet
Merikoski

**Merikoski** voi tarkoittaa seuraavia:

## Sukunimi

* Kaarlo Merikoski, kouluneuvos
* Tuuli Merikoski, juoksija
* Veli Merikoski, professori

## Maantiede

* Merikoski, koski Oulujoen suulla Oulussa. Siihen liittyvät:
** Merikosken voimalaitos
** Merikosken sillat, neljän sillan muodostama katuosuus Oulussa
* Merikoski, koski Kymijoen Ahvenkoskenhaaran suulla Pyhtään ja Loviisan rajalla. Siihen liittyy:
**Ahvenkosken sillat
**Ahvenkosken voimalaitos

## Muita merkityksiä

* Merikoski SBT, oululainen salibandyseura
* Merikosken ammatillinen koulutuskeskus, entinen ammattillista perus- ja aikuiskoulutusta tarjoava erityisoppilaitos
OTP

**OTP** voi tarkoittaa ainakin seuraavia:

* One-time pad, salaustekniikka
* Oulun Työväen Palloilijat, urheiluseura
* OTP Travel (virallisesti Oulun Taksipalvelut), oululainen linja-autoyritys
* One True Pairing, fanikulttuurissa käytetty termi
Roberto Fontanarrosa

**Roberto Alfredo Fontanarrosa** (26. marraskuuta 1944 – 19. heinäkuuta 2007) oli argentiinalainen kirjailija ja sarjakuvantekijä. Hän syntyi Santa Fen maakunnassa sijaitsevassa Rosarion kaupungissa, jossa hän asui ja työskenteli kuolemaansa saakka. Hänestä käytettiin laajalti lempinimeä ”El Negro”.

Fontanarrosan sarjakuvastripeistä on julkaistu useita kokoelmia. Alun perin niitä oli julkaistu lehdissä, kuten *[[Clarín]]* (Argentiina), *El tiempo* (Kolumbia), *La República* (Uruguay) ja *[[Proceso]]* (Meksiko). Fontanarrosalta ilmestyi myös kolme romaania ja seitsemän novellikokoelmaa. 

Fontanarrosalla todettiin vuonna 2003 lihakset rappeuttava ALS-tauti, joka vei hänet nopeasti pyörätuoliin. Hän jatkoi työtään sairastuttuaankin ja osallistui marraskuussa 2004 Espanjan kielen kolmanteen kansainväliseen kongressiin Rosariossa. Argentiinan senaatti myönsi hänelle 26. huhtikuuta 2006 Domingo Faustino Sarmiento -kunniamaininnan panoksesta argentiinalaiseen kulttuuriin. 18. tammikuuta 2007 hän ilmoitti, ettei kykene enää piirtämään. Hän joutui 19. heinäkuuta 2007 sairaalaan ja kuoli siellä tuntia myöhemmin. 

Fontanarrosan hautajaiskulkueeseen seuraavana päivänä osallistui tuhansien tavallisten kansalaisten lisäksi tunnettuja kirjailijoita, näyttelijöitä ja poliittisia hahmoja. Saattue kääntyi *Estadio Gigante de Arroyitolta* (koti Rosario Centralille, jonka fanina taiteilija tunnettiin) pohjoiseen, Granadero Baigorrian kaupunkiin, jossa hänet siunattiin maan lepoon *Parque de la Eternidad* -hautausmaalla. Hallitus julisti kansallisen surupäivän.
Tervolan kirkko

**Tervolan iso kirkko** (myös **Tervolan uusi kirkko**) on yksi Tervolan seurakunnan kolmesta kirkosta. Kirkko on rakennettu vuosina 1861–1864. Sen on suunnitellut arkkitehti Ludvig Isak Lindqvist. Ison kirkon suuren koon on selitetty johtuvan piirustusten vaihtumisesta suuremman seurakunnan kanssa tai siitä, että piirustuksissa kyynärämitaksi merkittyä asteikkoa olisi luettu metrimittaisena. Pöytäkirjoista voidaan kuitenkin todeta, että tervolalaiset ovat päättäneet 1. heinäkuuta 1860 rakentaa kirkon, johon mahtuu 1&nbsp;810 kirkkovierasta. Istumapaikkoja kirkossa oli alun perin 1&nbsp;510 ja seisomapaikkoja 300. Osa istumapaikoista on myöhemmin jouduttu luovuttamaan neljälle rimauunille. Kirkossa lasketaan nykyisin olevan noin 1&nbsp;200 istumapaikkaa. Kirkko jätettiin pois käytöstä vuonna 1950 liian suurien lämmityskustannuksien vuoksi.

Vuonna 1972 kirkko päätettiin kirkkohallituksen suosituksesta ja opetusministeriön hyväksymänä purkaa. Purkamista ei kuitenkaan pantu toimeen. Sen sijaan kirkon kunnossapitoa varten perustettiin 1977 Ison kirkon hoitokunta. Kirkko maalattiin vuonna 1978. Opetusministeriö peruutti purkuluvan 1982. 1990-luvun lopulla kirkon katto, kivijalka ja ikkunat kunnostettiin ja kirkko maalattiin. Näissä hankkeissa käytettiin Museoviraston tukea. Sisäpuolen puu- ja kivijäljitelmämaalauksia kunnostettiin Museoviraston valvonnassa Tervolan kansalaisopiston kursseina. Ison kirkon hoitokunnan työtä jatkaa laajennetuin toimenkuvin Kulttuurihistoriallisten rakennusten ja ympäristönhoidon johtokunta.

## Lähteet

## Aiheesta muualla

*Tervolan seurakunnan kotisivut
Flock

**Flock** oli verkkoselain, joka pohjautuu Mozilla Firefoxin tekniikkaan. Selaimen kehittäjät kutsuvat Flockia ”sosiaaliseksi selaimeksi” sen vuorovaikuttamiskyvyn sosiaaliseen mediaan takia. Kyseisiä sosiaalipalveluja ovat muun muassa Facebook, Flickr, Delicious, Twitter sekä monet muut blogi- ja uutistenlukupalvelut.

Flockin ensimmäinen versio, kehittäjien näyteversio 0.5, julkaistiin marraskuussa 2005. Seuraava ns. "suuri päivitys" julkaistiin vasta seuraavan vuoden kesäkuussa.

Flockin kehitystyö on lopetettu, ja sen käyttäjiä kehotetaan siirtymään käyttämään joko Mozilla Firefox- tai Google Chrome -selainta.

## Toimintoja
Flock sisältää muun muassa nämä toiminnot: 
*Maailmani: Flockin kustomoitu aloitussivu, joka säilöö käyttäjän suosikkikuvat ja -videot, viimeisimmät verkkosyötteet ja viimeksi vieraillut suosikkisivut.
*Verkkoleikepöytä: Vedä ja pudota -tyylillä toteutettu leikepöytä, jonne käyttäjä voi tallentaa verkosta tekstit ja kuvat myöhempää käyttöä varten.
*Integroitu verkkosyötteenlukija.
*Integroitu muokkain blogiartikkeleiden luomista ja muokkaamista varten.

## Tuetut palvelut

*Digg
*Facebook
*Flickr
*MySpace
*Twitter
*YouTube
*Photobucket
*Picasa
*TinyPic
*Blogger
*LiveJournal
*Wordpress.com
*Delicious
*Gmail

## Lähteet

## Aiheesta muualla
*Flockin virallinen sivusto
Espanjan ympäriajo 2007

Vuoden **2007 [[Espanjan ympäriajo]]** oli järjestyksessä 62. sitten kilpailun perustamisen vuonna 1935. Se ajettiin 1. syyskuuta - 23. syyskuuta 2007. 

## Etapit

### Kilpailujen kehittyminen

## Lopputulokset
### Kokonaiskilpailu

### Mäkikilpailu

### Pistekilpailu

### Yhdistelmäkilpailu

*Kilpailun pistemäärä muodostuu kokonais-, mäki- ja pistekilpailujen sijalukujen summasta*

### Joukkuekilpailu

## Keskeyttäneet

## Osallistuvat joukkueet
:**
* Astana 
* AG2R Prévoyance
* Andalucía-Cajasur
* Bouygues Télécom
* Caisse d'Epargne
* Cofidis
* Crédit Agricole
* Discovery Channel
* Euskaltel-Euskadi
* Française des Jeux
* Gerolsteiner
* Karpin-Galicia
* Lampre-Fondital
* Liquigas
* Predictor-Lotto
* Quick·Step - Innergetic
* Rabobank
* Relax-GAM
* Saunier Duval-Prodir
* T-Mobile Team
* Team CSC
* Team Milram

## Lähteet
*lavuelta.com , kilpailun viralliset sivut

### Viitteet

## Aiheesta muualla
Stellenbosch

**Stellenbosch** on kaupunki Etelä-Afrikassa, Länsi-Kapin provinssissa. Se sijaitsee noin 50 kilometriä itään maan lakiasäätävästä pääkaupungista Kapkaupungista. Kaupunki tunnetaan yliopistokaupunkina; Stellenboschin yliopisto lukeutuu Etelä-Afrikan johtaviin yliopistoihin.

Stellenboschin asukasluku oli vuoden 2011 väestönlaskennan mukaan 19&nbsp;068. Sen pinta-ala on noin kahdeksan neliökilometriä. Stellenboschin kunta ulottuu 831 neliökilometrien alueelle ja vuonna 2011 sen asukasluku on 155&nbsp;733.

## Historia

Stellenbosch on Kapkaupungin jälkeen Western Capen provinssin toiseksi vanhin eurooppalainen asutus. Sen perusti Kapmaan kuvernööri Simon van der Stel vuonna 1679. Stel nimesi kaupungin itsensä mukaan – nimi Stellenbosch tarkoittaa "Stelin metsää". Kaupunki sijaitsee Eerstejoen varrella ja on kuuluisa alueen viinituotannosta.

Pian ensimmäisten asuttajien saavuttua alueen hedelmällisiin laaksoihin istutettiin viinirypäleitä. Stellenboschista muodostui ajan kuluessa Etelä-Afrikan viiniteollisuuden keskus. 

Ensimmäinen koulu kaupungissa avattiin vuonna 1683, mutta laajempi koulutus siellä sai alkunsa vasta 1800-luvun toisella puoliskolla. Ensimmäinen lukio, Stellenbossche Gymnasium, avattiin vuonna 1866. Vuonna 1874 muodostettiin Victoria College ja vuonna 1918 Stellenboschin yliopisto. 

Toisen buurisodan (1899–1902) alussa Stellenbosch oli yksi brittiläisistä sotilastukikohdista.

## Väestö
Vuonna 2011 Stellenboschin kunnan asukasluku oli 155&nbsp;733. Enemmistö asukkaista puhuu äidinkielenään afrikaansia. Seuraavaksi eniten jalansijaa on englannin ja xhosan kielillä.

## Lähteet

## Aiheesta muualla

* Stellenboschin viralliset sivut 
* Stellenboschin yliopiston sivut
Länsi-Kap

**Länsi-Kap** (, , ) on yksi Etelä-Afrikan provinsseista. Se sijaitsee maan lounaisosassa ja sen pääkaupunkina toimii Kapkaupunki, joka on myös provinssin suurin kaupunki. Provinssi muodostettiin vuonna 1994 irrottamalla se omaksi provinssikseen suuresta, lakkautetusta Kapmaan provinssista.

Länsi-Kapissa on arviolta 6&nbsp;279&nbsp;730 asukasta (vuonna 2016) ja sen pinta-ala on 129&nbsp;462 neliökilometriä. Provinssin asukkaista enemmistö, noin 55 prosenttia, puhuu äidinkielenään afrikaansia. Xhosan kieltä puhuu äidinkielenään noin 24 prosenttia ja englantia noin 19 prosenttia. Liki 54 prosenttia asukkaista on värillisiä, 26 prosenttia mustaihoisia ja 19 prosenttia valkoihoisia.

## Piirikunnat
Länsi-Kap on jaettu hallinnollisesti kuuteen piirikuntaan, joista yhdellä on metropolikunnan asema. Piirikunnat jakautuvat edelleen yhteensä 24 kuntaan. Piirikunnat ovat:

*Cape Winelands
*Central Karoo
*Eden
*Kapkaupunki
*Overberg
*West Coast

## Lähteet

## Aiheesta muualla

* Provinssin internetsivut
Päiväntasaajan Guinean ekwele

**Ekwele** (monikko bipkwele) on Päiväntasaajan Guinean entinen valuutta, joka oli käytössä vuosina 1975–1985. Vuoteen 1979 valuutasta käytettiin nimitystä **ekuele**. Ekuele korvasi vuosina 1969–1975 käytössä olleen Päiväntasaajan Guinean pesetan. 

Päiväntasaajan Guinea otti käyttöön 1984 CFA-frangin ainoana Espanjan entisenä siirtomaana. Vaihtosuhde oli 1:4.

## Katso myös
* Keski-Afrikan CFA-frangi
Tervolan vanha kirkko

**Tervolan vanha kirkko** on yksi Tervolan seurakunnan kolmesta kirkosta. Se on rakennettu vuosina 1687–1689 ja on yksi Suomen parhaiten säilyneistä 1600-luvun kirkoista. Tyypiltään se on niin sanottu tukipilarikirkko. Vanha kirkko otettiin pois käytöstä Tervolan ison kirkon valmistuttua vuonna 1865. Kirkko otettiin kunnostettuna uudelleen käyttöön vuonna 1950. Nykyisin vanha kirkko on seurakunnan pääkirkkona kesä-elokuun ajan. Sitä käytetään myös jouluna ja hiljaisella viikolla. Kirkkoon mahtuu istumaan noin 200 ihmistä.

Vanhan kirkon saarnatuolin on nikkaroinut torniolainen Johan Skogh vuonna 1733 ja sen on maalannut torniolainen maalari Nils Olofsson Ahlboom vuonna 1735. Kaksiosaisen alttaritaulun maalasi oululainen taidemaalari Johan Gustav Hedman vuonna 1832. Taulut ovat alttariseinän ikkunan molemmin puolin, vasemman puoleinen on *Jeesus [[Getsemane]]ssa* (300x180 cm öljymaalaus kankaalle) ja oikean puoleinen vastaavan kokoinen ja tyyppinen *Jeesus ristillä*. 

## Lähteet
*
*Vanha kirkko seurakunnan kotisivuilla

### Viitteet

## Aiheesta muualla
Stellenboschin yliopisto

**Stellenboschin yliopisto** (, ) on julkinen yliopisto Stellenboschin kaupungissa, Etelä-Afrikan Länsi-Kapin provinssissa. Kymmenen eri tiedekuntaa omaavan yliopiston pääkieli on afrikaans, mutta myös englannilla on hyvin vahva asema. 

## Historia
Yliopiston perustamisvuotena pidetään vuotta 1866, jolloin Stellenbosch Gymnasium aloitti toimintansa 1. maaliskuuta. Stellenbosch Gymnasium muuttui Stellenbosch Collegeksi vuonna 1881 ja vuonna 1887 college vaihtoi nimensä Victoria Collegeksi. Saatuaan yliopisto-statuksen 2. huhtikuuta vuonna 1918 oppilaitos sai nykyisen nimensä.

## Opiskelijat
Vuonna 2006 yliopistossa opiskeli 22&nbsp;569 opiskelijaa. Lähes 60 prosentilla opiskelijoista oli kotikielenään afrikaans ja noin 33 prosentilla englanti. Liki 72 prosenttia opiskelijoista oli valkoihoisia. 

## Lähteet

## Aiheesta muualla

*Stellenbosch University - virallinen sivusto
*Stellenbosch University Library Wiki (Libopedia)
*SUNScholar -  Stellenbosch Universityn avoin tietokanta tutkimuksestaan
*SUNJournals - Stellenbosch Universityn lehtiä
Henkien taistelu

**Henkien taistelu** on Joel Lehtosen vuonna 1933 julkaistu romaani pulakauden ja kieltolain aikaisesta Suomesta. Mukana on kuvauksia ajankohtaisista ilmiöistä, kuten lapuanliikkeen noususta ja Minna Craucherin Helsingissä pitämästä salongista, mutta mukana on myös yliluonnollisia elementtejä ja teoksen sävy on ilkikurinen. Alkuperäisen kansikuvan teki Asmo Alho. Teos on Lehtosen viimeinen romaani.

## Lähteet
Afrikaanse Taalmonument

**Afrikaanse Taalmonument** on afrikaansin kielen kunniaksi pystytetty monumentti Paarlin kaupungissa, Etelä-Afrikan Länsi-Kapissa. Se valmistui vuonna 1975, kun afrikaansin julistamisesta Etelä-Afrikan viralliseksi kieleksi hollannin sijaan oli kulunut 50 vuotta. Korkeimmillaan noin 57 metriin yltävän monumentin on suunnitellut arkkitehti Jan van Wijk. 

## Aiheesta muualla

* Tietoa monumentista Museums Online African sivuilla   
* Afrikaans-museo ja monumentti
Harpyija (lintu)

**Harpyija** (*Harpia harpyja*) on Etelä- ja Keski-Amerikassa esiintyvä suurikokoinen päiväpetolintu, jota yleensä tavataan trooppisten alankojen sademetsien latvuskerroksissa. Harpyija on sukunsa ainoa laji sekä suurin ja voimakkain Amerikan kotkista.

## Koko
Harpyijanaaraat ovat keskimäärin 100–110&nbsp;senttimetriä pitkiä, niiden siipiväli on 200&nbsp;senttimetriä ja yleensä ne painavat noin 7,5&nbsp;kilogrammaa. Poikkeukselliset naaraat ovat painaneet yli 9&nbsp;kilogrammaa ja yksi vankeudessa ollut naaras, ”Jezebel”, painoi 12,3&nbsp;kilogrammaa. Koiraat ovat naaraisiin verrattuna pieniä, ne painavat vain 3,8–5,4&nbsp;kilogrammaa. Kotkista ainoastaan filippiinienkotka ja kuningasmerikotka lähentelevät harpyijan kokoluokkaa. Harpyija on väriltään pääosin tummanharmaa, mutta vatsa on valkoinen ja pää on tuhkanharmaa.

## Ravinto
Harpyija on aktiivisesti metsästävä lihansyöjä. Se metsästää puissa eläviä nisäkkäitä kuten apinoita, koateja ja laiskiaisia, mutta se voi myös hyökätä toisten lintulajien kimppuun. Sen kynnet ovat erittäin voimakkaat ja pitkät, suuremmat kuin harmaakarhulla.

## Lisääntyminen
Harpyijapariskunta saa yhden poikasen 2–3 vuoden aikana. Pariskunta munii kaksi valkoista munaa suureen korkealla puussa olevaan risupesään. Ensimmäisen poikasen kuoriuduttua toinen muna jää huomiotta eikä kuoriudu. Poikanen oppii lentämään kuuden kuukauden ikään mennessä, mutta vanhemmat jatkavat sen ruokkimista vielä 6–10 kuukauden ajan.

Harpyijaa uhkaavat metsästys, ilmastonmuutos ja hakkuu sen elinalueella. Lajista on tullut harvinainen näky suuressa osassa sen esiintymisaluetta.

## Lähteet
Kääpiösika

**Kääpiösika** eli **pikkusika** (*Sus salvanius*, syn. *Porcula salvania*) on erittäin uhanalainen sikojen heimoon kuuluva pienikokoinen sorkkaeläin. Kääpiösika eli aikaisemmin Bhutanissa, Intiassa ja Nepalissa, mutta nykyään sitä tavataan enää vain Intiassa Assamin luoteisosasta muutamasta paikasta Manasin kansallispuistossa. Suomen Lajitietokeskus suosittelee käyttämään lajista nimeä pikkusika.

Kooltaan kääpiösiat ovat 55–71 cm ja painoltaan 7–12 kg. Väriltään eläimet ovat mustanruskeita. Vastasyntyneet poikaset ovat vaaleanpunaisia, mutta niiden väri vaihtuu kahden viikon sisällä vaalean ruskeaksi. Jalat ovat kääpiösialla lyhyet ja häntä lähes olematon. Uroksilla on pienet torahampaat.

Kääpiösika elää korkeissa ruohikoissa. Tavallisesti 4–5 yksilön ryhmissä. Ryhmissä on yksi uros ja vähintään yksi aikuinen naaras sekä muutamia nuoria. Kääpiösikanaaraat saavat sadan päivän kantoajan jälkeen tavallisesti 3–6 poikasta. Pääasiallisena ravintonaan kääpiösiat käyttävät juuria ja muita kasvinosia, mutta voivat syödä myös munia, hyönteisiä, nuori lintuja sekä matelijoita. Käyttäytymiseltään kääpiösiat ovat hermostuneita ja nopeita liikkeissään, eikä niillä ei ole sukulaislajinsa villisian tapaisia torahampaita.

Suurimmat uhat eläimille ovat elinympäristön tuhoutuminen, hakkuut, maanviljely ja metsästys. Kääpiosikakanta on kasvanut 2000-luvulla siirtoistutusten myötä; vuonna 1996 kääpiosikoja arvioitiin olevan alle 200, kun vuonna 2014 niitä oli noin 275.

## Lähteet

## Aiheesta muualla
* UniProt: Taxonomy - ''Porcula salvania'' 
* Global Biodiversity Information Facility (GBIF): ''Sus salvanius'' 
* University of Michigan, Animal Diversity Web (ADW): ''Sus salvanius''
Melissa Morrison-Howard

**Melissa Morrison-Howard** (s. 9. heinäkuuta 1971 Mooresville, Pohjois-Carolina) on yhdysvaltalainen pika-aitajuoksija.

Morrison-Howardin ensimmäiset arvokisat olivat Pariisin sisäratojen MM-kisat 1997, joissa hän sijoittui 60 metrin aidoissa viidenneksi ajalla 7,88. Samana vuonna hän voitti Yhdysvaltain mestaruuden 100 metrin aitajuoksussa ja osallistui lajissa Ateenan ulkoratojen MM-kisoihin, joissa karsiutui alkuerissä ajalla 13,11. Seuraavana vuonna hän juoksi toiseksi GP-finaalissa ajalla 12,63. Maebashin sisäratojen MM-kisoissa 1999 hän oli 60 metrin aidoissa kuudes. Vuonna 2000 Morrison-Howard voitti Sydneyn olympialaisissa olympiapronssia 100 metrin aitajuoksussa. Kauden lopussa hän oli GP-finaalissa neljäs.

Morrison-Howard voitti maansa sisäratojen mestaruuden 60 metrin aidoissa vuonna 2002. Samana vuonna hän oli GP-finaalissa 100 metrin aidoissa seitsemäs. Seuraavana vuonna hän voitti Birminghamin sisäratojen MM-kisoissa 60 metrin aidoissa pronssia. Kauden lopussa hän oli  100 metrin aidoissa seitsemäs. Ateenan olympialaisissa 2004 Morrison-Howard uusi olympiapronssinsa ajalla 12,56. Morrison-Howard on koulutukseltaan filosofian kandidaatti pääaineenaan psykologia.

## Ennätykset
Lähde:
* 100 metrin juoksu: 11,59 (2001)
* 200 metrin juoksu: 23,98 (2002)
* 100 metrin aitajuoksu: 12,53 (1998)

## Lähteet
Noma

**Noma** tarkoittaa seuraavia asioita:

*Non-overlapping magisteria (NOMA), Stephen Jay Gouldin luoma käsite
*Noma, kasvojen kudosten kuolio
*Noma, tanskalainen ravintola

## Sukunimenä
* Seiji Noma, Kōdanshan perustaja
* Shoichi Noma, Kōdanshan neljäs johtaja
Säteilypakote

**Säteilypakote** (myös **ilmastopakote** tai **pakotevaikutus**) on ilmastotieteessä käytetty suure, joka kuvaa saapuvan ja poistuvan säteilyn välistä eroa. Positiivinen säteilypakote tarkoittaa ilmastoa lämmittävää vaikutusta, negatiivinen puolestaan viilentävää. Säteilypakote mitataan tehona pinta-alaan nähden, ja sen yksikkö on W/m². Hallitustenvälinen ilmastopaneeli IPCC arvioi Maan säteilypakotteen säännöllisesti.

Auringolla on maata lämmittävä positiivinen pakotevaikutus. Maan ilmakehä ja pinta absorboivat eli imevät itseensä osan säteilystä ja osa heijastuu takaisin avaruuteen. Absorboidun ja heijastuneen säteilyenergian välinen tasapaino määrittää keskimääräisen lämpötilan maan pinnalla. Muita pakotevaikutuksia ovat muutokset heijastavuudessa, vulkaanisissa päästöissä, maan kiertoradassa (kiertoratapakotteet) ja kasvihuonekaasujen pitoisuuksissa.

Auringon säteilyvoimakkuus maassa on keskimäärin 343&nbsp;W/m². Tästä 235&nbsp;W/m² lämmittää maapallon pintaa ja ilmakehää ja loput 108&nbsp;W/m² heijastuu takaisin avaruuteen.

## Katso myös
* Ilmaston lämpenemisen syyt
* Ilmaston lämpenemisen vaikutukset
* Kasvihuoneilmiö

## Lähteet
Ivan Gotti

**Ivan Gotti** (s. 28. maaliskuuta 1969 San Pellegrino Terme, Lombardia) on entinen italialainen maantiepyöräilijä, kaksinkertainen Italian ympäriajon voittaja.

Gotti aloitti ammattilaisuransa vuonna 1991, jolloin hän sijoittui toiseksi Giro dell'Emiliassa. Seuraavana vuonna hän oli Italian ympäriajon nuorten kilpailussa toinen. Vuonna 1994 hän oli Giro d'Italiassa kuudestoista. Seuraavana vuonna hän sijoittui Ranskan ympäriajossa viidenneksi ja Sveitsin ympäriajossa kuudenneksi. Vuonna 1996 hän oli Italian ympäriajon 20. osuudella toinen ja voitti 21. etapin sijoittuen kokonaiskilpailussa viidenneksi. 

Ivan Gotti voitti Giro d'Italian vuonna 1997 oltuaan paras 14. etapilla ja toinen 21. osuudella. Hän uusi kokonaisvoittonsa vuonna 1999, jolloin hänen paras etappisijoituksensa oli 21. osuuden kolmostila. Vuosina 2000&ndash;2002 Gottin sijoitukset Italian ympäriajossa olivat 19, 7 ja 13. Hän voitti Katalonian ympäriajon kuudennen etapin vuonna 2001.

Gotti lopetti ammattilaisuransa vuonna 2002.

## Lähteet
* Ivan Gotti Trap&ndash;Friis-tietokannassa
Brownsean saari

**Brownsean saari** () on suurin Poole Harbourin (Poolen sataman) kahdeksasta saaresta Dorsetissa, Englannissa. Saari on National Trustin omistuksessa. Suuri osa saarta on avoinna yleisölle. Saari on tunnettu partioliikkeen ensimmäisestä leiristä vuonna 1907. Saarelle pääsee lautalla tai yksityisveneellä; vuonna 2002 saarella vieraili 105&nbsp;938 matkailijaa. Saaren nimi tulee muinaisenglannista: *Brūnoces īeg* = "Brūnoc'in saari".

## Ensimmäinen partioleiri
:Koordinaatit: 
Saari kattaa 560 eekkeriä (n. 2,3 neliökilometriä) metsää, avomaita ja kaksi järveä. Partioliikkeen tuleva perustaja Robert Baden-Powell oli vieraillut saarella lapsena veljiensä kanssa. Se sopi loistavasti hänen suunnitelmiinsa sillä se oli erillään mantereesta ja siten lehdistöstä, mutta vain lyhyen lauttamatkan päässä Poolen kaupungista, mikä helpotti käytännön järjestelyitä. Baden-Powell kutsui 21 poikaa eri yhteiskuntaluokista leirille, mikä oli vallankumouksellinen idea aikakauden luokkatietoisessa Englannissa. Leiri kesti kahdeksan päivää, 1.&ndash;8. elokuuta 1907. Jokaisella päivällä oli oma teemansa. Leiriläiset lähtivät saarelta lautalla 9. elokuuta 1907. Baden-Powell piti leiriä menestyksenä.

### Valokuvia ensimmäisestä partioleiristä

## Aiheesta muualla

* 
*
Isomittari

**Isomittari** (*Geometra papilionaria*) on isokokoinen vihermittareihin kuuluva perhonen, joka on levinnyt laajalle alueelle Euraasiassa. Laji lentää valoisissa lehti- ja sekametsissä yleensä öisin, ja sen lentoaika ajoittuu heinä-elokuulle. Isomittarin toukat käyttävät ravinnokseen pääasiassa koivuja. Yksivuotinen laji talvehtii pienenä toukkana.

## Koko ja ulkonäkö

Isomittari on Suomessa tavattavista vihreistä mittareista suurin ja muodoltaan päiväperhosmainen; sen siipien kärkiväli on noin 4–6 senttimetriä. Perhosen siivet ovat ylä- ja alapinnoiltaan sinertävän vihreät. Siipien poikkiviirut ja aaltoviiru ovat vaaleat ja muodoltaan hampaiset. Yksilöt haalistuvat nopeasti vaaleamman vihreäksi, jopa kellertäviksi. Koiraan tuntosarvet ovat muodoltaan kaksoiskampahampaiset.

Isomittaria muistuttavia lajeja on kenties vain kalvasmittari (*Campaea margaritaria*), joka on kuitenkin väriltään selvästi vaaleampi. Se on myös kooltaan pienempi, eivätkä kalvasmittarin siipien poikkiviirut mutkittele.

## Levinneisyys

Laji on levinneisyysalueeltaan Euraasialainen. Levinneisyys ulottuu lännessä Irlannista ja Portugalista Keski-Italiaan ja idässä Kaukasukselle sekä Siperiassa Baikalille asti. Itä-Siperian, Amurin, Sahalinin Kiinan ja Korean niemimaan alueella tavataan alalajia *G. p. herbacearia*; Japanissa ja Kuriileilla lentää alalaji *G. p. subrigua*. Suomessa isomittaria tavataan yleisenä lähes pohjoisinta Lappia myöten.

## Elinympäristö ja elintavat

Isomittari on laajalle levinnyt ja elinympäristöissään usein runsaslukuinen. Sitä tavataan tyypillisimmin valoisissa, tuoreissa lehti- ja sekametsissä sekä puistoissa ja puutarhoissa. Aikaisimmat yksilöt voivat olla Suomessa lennossa jo kesäkuulla, mutta lento ajoittuu yleensä heinäkuulle, päättyen elokuun puolivälissä. Pohjoisessa lento voi venyä aina syyskuulle asti. Britanniassa lento puolestaan alkaa kesäkuun lopulla ja kestää heinäkuun ajan. Isomittari on lennossa pääasiassa yöllä.

Lajin toukat käyttävät ravinnokseen pääasiassa koivuja, mutta niiden tiedetään syövän myös leppää, pähkinäpensaita ja pyökkejä. Toukka talvehtii keskenkasvuisena. Se viettää koko talven paljaalla oksalla silmuun kiinnittyneenä. Erinomainen suojaväri kätkee sen saalistajilta. Otollisella paikalla samassa puussa voi olla monta toukkaa.

## Lähteet

* 
* 

### Viitteet

## Aiheesta muualla
*Laji.fi: Isomittari (''Geometra papilionaria'')
*Perhostutkijainseura: Isomittari (''Geometra papilionaria'') 
*Suomen perhoset: Isomittari (''Geometra papilionaria''), kuvia
*University of Michigan, Animal Diversity Web (ADW): Geometra papilionaria
Thomas Huckle Weller

**Thomas Huckle Weller** (15. kesäkuuta 1915 – 23. elokuuta 2008) oli yhdysvaltalainen lääkäri ja virologi. Hän jakoi vuoden 1954 Nobelin lääketieteen palkinnon John Franklin Endersin ja Frederick Chapman Robbinsin kanssa viljeltyään onnistuneesti polioviruksen koeputkessa.

Weller syntyi ja kasvoi Ann Arborissa, Michiganissa, ja opiskeli Michiganin yliopistossa, jonka patologian osaston professori hänen isänsä Carl Vernon Weller oli. Hän meni vuonna 1936 Harvardin *Medical Schooliin* ja aloitti hedelmällisen yhteistyön John Franklin Endersin kanssa 1939.

Weller meni vuonna 1945 naimisiin Kathleen Faheyn kanssa. He saivat kaksi poikaa ja kaksi tytärtä. Poliotutkijana saavuttamansa menestyksen ohella hän on  kehittänyt skistosomiaasin hoitoa ja tehnyt merkittävää tutkimustyötä muiden muassa herpestä, vesirokkoa ja vihurirokkoa aiheuttavien virusten parissa. 

## Lähteet